**Mootorsõidukimaksu seaduse kehtetuks tunnistamise seaduse eelnõu seletuskiri**

**1. Seaduse eesmärk ja sissejuhatus**

Mootorsõidukimaksu kehtetuks tunnistamise eelnõu eesmärk on tühistada see maks Eestis. Majanduslikult ebakindlal ajal, mil hinnad tõusevad ja majandus on Euroopa Liidu pikima languse haardes, ei ole seesugused inimesi koormavad maksud õigustatud.

Automaks, mille valitsuskoalitsioon surus kiirkorras läbi, on kahjustanud inimeste toimetulekut ja ettevõtete konkurentsivõimet. Uue maksuga koormatakse nii peresid kui ka ettevõtteid, eirates täielikult selle sotsiaalseid ja majanduslikke tagajärgi.

Eestis on mootorisõidukimaks juba olemas kõikide auto omamise ja selle kasutamisega kaasnevate kulutuste näol. Automaksu näol on tegemist topeltkoormusega Eesti inimestele, mis on majanduslikult põhjendamatu ja ebaõiglane. Lisaks on valitsus tõstnud ka kütuse-, maagaasi- ja elektriaktsiise, lükates maksukoormuse kriisiolukorras veelgi kõrgemale. Selle asemel, et majandust turgutada, on valitud tupiktee, mis pärsib kasvu ja süvendab raskusi.

**5. Eelnõu sisu**

Käesoleva eelnõu paragrahviga 1 tunnistatakse kehtetuks Mootorsõidukimaksu seadus.

**6. Eelnõu terminoloogia**

Eelnõuga ei võeta kasutusele uusi termineid.

**7. Seaduse mõjud**

Käesoleva seadusega parandatakse meie inimeste majanduslikku kindlustatust ning ettevõtete konkurentsivõimet.

**8. Seaduse rakendamisega seotud eeldatavad kulud**

Jääb ära mootorsõidukimaksu laekumine riigieelarvesse.

**9. Seaduse kooskõla Euroopa Liidu õigusega**

Käesolev eelnõu ei ole vastuolus Euroopa Liidu õigusega.

**10. Rakendusaktid**

# Käesoleva seaduse rakendamiseks ei ole vaja kehtestada täiendavaid õigusakte.

**11. Seaduse jõustumine**

Seadus jõustub üldises korras.

Algatab Eesti Konservatiivse Rahvaerakonna fraktsioon 12.03.2025

Martin Helme  
Eesti Konservatiivse Rahvaerakonna fraktsiooni esimees